Lily Clarisa
Lily Clarisa Henriquez (Aruba, 1990 of 1991) ta un artista di spoken word, poeta, cantautora y escritora di Aruba.

Bida 
Lily Clarisa Henriquez ta procedente di "Pariba di Brug", di bario di Cura Cabai. Despues di caba scol secundario y prome di continua su estudionan, el a traha un aña. Na Hulanda Henriquez ta gradua na Windesheim Universidad na Zwolle pa docente ingles. Durante su estudio e ta sigui algun tayer di poesia. 

Na 2015 Henriquez a publica su prome bundel di poema, Lost Love Poems. El a introduci e buki na Biblioteca Nacional Aruba (BNA), acompaña pa diferente acto. Na 2020 e ta realisa su di dos publicacion Illuminated Darkness cu ta trata temanan manera abuso di mucha, problemanan di famia y violencia domestico. Henriquez a saca dos EP's na 2021, Breathe y Illuminated Darkness den colaboracion cu diferente artista. Su obranan tur ta na idioma Ingles. 

Henriquez a yega di declama poemanan na varios evento na Aruba y Hulanda y a duna diferente curso di poesia pa amateurs, tanto online como den persona. Na 2017 el a participa como contado di cuenta durante e Festival di Buki di mucha na Aruba, organisa pa BNA. El a ricibi e "Awesome Poet Award" na Rotterdam na 2020. 

Na banda di su carera artistico, Henriquez ta traha como docente di Ingles na Hulanda.

Obra

Publicacion 
 Lost Love Poems (2015)
 Illuminated Darkness (2020)

Discografia 
 Breathe (EP, 2021)
 Illuminated Darkness (EP, 2021)

Hende
Eskritor
Poeta
Aruba